open-index/open-wikipedia-markdown huggingface dataset:
פרס אוסקר לעיצוב ההפקה הטוב ביותר

**פרס אוסקר לעיצוב ההפקה הטוב ביותר** (באנגלית: **Academy Award for Best Production Design**) הוא פרס אוסקר הניתן מטעם האקדמיה האמריקאית לקולנוע לסרט המצטיין בעיצוב וניהול אמנותי. הפרס מוענק באופן אישי הן ל"ארט דיירקטור", האחראי על בחירה וסידור של האביזרים והאלמנטים המצולמים, והם למעצב האמנותי, האחראי למראהו הכולל של הסרט. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר. במקור, ועד שנת 2012, נקרא **פרס אוסקר לניהול האמנותי הטוב ביותר** (**Academy Award for Best Art Direction**).

בין השנים 1940–1966 הוענקו שני פרסים לעיצוב הפקה; אחד לסרט בשחור-לבן ואחד לסרט שצולם בצבע (מלבד השנים 1957 ו-1958 בהן אוחד הפרס). סדריק גיבונס, שהיה מעצב אמנותי בחברת מטרו גולדווין מאייר, מחזיק בשיא הזכיות ושיא המועמדויות לפרס, עם 11 זכיות ו-39 מועמדויות בסך הכול.

## רשימת הזוכים
**בין השנים 1928–1939:**

**בין השנים 1940–1966, בהן חולק הפרס לשני סרטים (בשחור לבן ובצבע):**

**מאז שנת 1967:**

## קישורים חיצוניים
* 
* האקדמיה האמריקאית לקולנוע, האתר הרשמי
* אתר טקס האוסקר
* פרס אוסקר במסד הנתונים IMDb

## הערות שוליים

*
קטגוריה:פרס אוסקר
אוסקר
דווקא היום

**דווקא היום** הוא אלבום האולפן השנים-עשר של הזמרת הישראלית מרגלית צנעני. האלבום יצא לאור בספטמבר 2009, בהוצאת חברות התקליטים מרגול הפקות וביג בוס רקורדס. דווקא היום נחשב לאלבומה האחרון של צנעני, וכבר בשנת 2011, הכריזה שצריך לצאת אלבום חדש, אשר השיר "מלך", יהיה הסינגל הראשון ממנו.

## רקע והפקה
האלבום הופק על ידי מרגלית צנעני, אסף לביא צנעני, אסף אטדגי ונדב ביטון. דווקא היום יצא בהפרש של חמש שנות הפסקה מאז יציאת אלבום האולפן האחד-עשר שלה, גלה לי, שיצא לאור בשנת 2005, והביא עמו את הלהיטים "אז מה?!", "אין לי כוח למשחקים", ו"אל תגיד לי ביי".

בנוסף לכך, שנתיים לפני הוצאת האלבום הזה, הוציאה צנעני את אלבום האוסף החמישי והאחרון שלה, המובחרים.

## סינגלים
* "עץ ירוק מפלסטיק" – יצא כסינגל המוביל מתוך האלבום ב-17 במרץ 2009. השיר זכה להצלחה רבה, כאשר בשיאו הצליח ב-3 במאי 2009, לכבוש את פסגת המצעד העברי של מדיה פורסט למשך שבוע, ולהיות השיר המושמע ביותר בישראל לשנת 2009. בנוסף לכך, נכנס למצעד העשור של ערוץ 24 ומאקו, ודורג שם במקום ה-51. בקליפ שלו התארח השחקן עמוס לביא, שנפטר שנה לאחר פרסומו. בנוסף לכך, הקליפ שלו זכה בפרס – "קליפ השנה" לשנת שנת 2009 מטעם ערוץ 24.
* "סרט ישן" – יצא כסינגל השני מתוך האלבום ב-16 ביוני 2009. זכה להצלחה רבה גם כן, ורבים כינו אותו כ"שיר המהווה שינוי חיובי אצל צנעני", בדומה למה שאמרו גם על "עץ ירוק מפלסטיק". לשיר הוחלט לא לצלם קליפ מלא, אך הוא הועלה לערוצו של ישראל קמחי ב-10 ביוני 2010, שנה לאחר יציאתו כסינגל.
* "צועקת אליך" – יצא כסינגל השלישי והאחרון מתוך האלבום, ב-24 ביולי 2009. את השיר העלתה צנעני לערוץ היוטיוב הרשמי שלה בשנת 2011.

## ביקורות
בנענע10 הפנו כלפי האלבום ביקורת חיוביות ואמרו כי: "בדווקא היום, מרגול מוכיחה שוב שלזמרים צעירים יש הרבה מאוד ללמוד ממנה". במאקו ערכו ריאיון עם צנעני בו היא אמרה על האלבום כי: "זו הייתה עבודה לא קלה", והוסיפה "אבל אני כל כך אוהבת את השלבים האלה, שמה שיקרה אחר-כך כבר ממש לא מעניין אותי. המוח שלי מסתובב רק סביב היצירה וזה מאכלס את ימי ולילותיי. זו עבודה אמיתית".

פורטל התרבות הישראלי הבמה, אמרו על האלבום כי: "הוא ממקם אותה שוב בשבילי הרוק-מיינסטרים, עם סוג של איפוק כוחני או כוח מאופק שכל כך מתאים לה". תחנת הרדיו 103FM, אף הקדישו כמה שעות של שמיעה בלייב לאלבום.

## רשימת רצועות

## קישורים חיצוניים

* האלבום על פי, יוסי חרסונסקי

## הערות שוליים

קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומי חברת ביג בוס רקורדס
יחסי איסלנד – סן מרינו

**יחסי איסלנד–סן מרינו** הם היחסים הדיפלומטיים הרשמיים שבין **[[איסלנד|הרפובליקה של איסלנד]]** לבין **[[סן מרינו|הרפובליקה המרוממת של סן מרינו]]**.

## ייצוג
* איסלנד אינה מיוצגת בסן מרינו כלל, הן בדרג השגרירות והן בדרג הקונסולרי. השגרירות המייצגת שלה באיסלנד היא זו המצויה בבריסל, בירת בלגיה. דה פקטו, האזרחים מקבלים שירותים קונסולריים בשגרירות המצויה ברומא, בירת איטליה.
* סן מרינו אינה מיוצגת באיסלנד כלל, לסן מרינו אין שגרירות האמונה על איסלנד.

## הסכמים בילטרליים
בין שתי המדינות נחתמו שני הסכמים בילטרליים:
* הסכם כינון יחסים דיפלומטיים בין הרפובליקה המרוממת של סן מרינו לבין הרפובליקה של איסלנד - 28 באוקטובר 1978.
* הסכם חילופי מידע בתחום המס הכולל בתוכו אמנה למניעת כפל מס בין הרפובליקה המרוממת של סן מרינו לבין הרפובליקה של איסלנד - 12 בינואר 2010.

## הערות שוליים

קטגוריה:ערכים ללא קטגוריות פיזיות - יחסי חוץ
גלה לי

**גלה לי** הוא אלבום האולפן האחד-עשר של הזמרת הישראלית מרגלית צנעני. האלבום יצא לאור באמצע 2005, בהוצאה עצמית של צנעני וביג בוס רקורדס. באלבום נכללו שלושת הלהיטים "אז מה?!", "אל תגיד לי ביי", ו"אין לי כוח למשחקים". בנוסף לכך, לשלושתם יצאו וידאו קליפים, נלווים שהועלו לערוץ היוטיוב הרשמי שלה בשנת 2011.

## רקע והפקה
את מרבית שירי האלבום כתב הלחין עיבד והפיק מוזיקלית אסף לביא צנעני, בנה של מרגלית. מתוך האלבום יצאו שלושה להיטים, הראשון "אין לי כוח למשחקים", הצליח להגיע בשיאו למקום השני במצעד של רשת ג', ואף התברג במקום ה-52 במצעד סוף השנה של ישראל. השני, "אז מה?!" זכה למאות השמעות ברדיו ובטלוויזיה.

השלישי "אל תגיד לי ביי", הפך לוויראלי במרוצת השנים, והושמע פעמים רבות ברדיו גם כן.

## רשימת רצועות

## קישורים חיצוניים

* האלבום באפל מיוזיק

## הערות שוליים

קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי מרגלית צנעני
קטגוריה:אלבומי חברת ביג בוס רקורדס
פרס לורנס אוליבייה לשחקנית הטובה ביותר בתפקיד משנה

**[[פרס אוליבייה|פרס לורנס אוליבייה]] לשחקנית הטובה ביותר בתפקיד משנה** הוא פרס שנתי המוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורנס אוליבייה.

הפרס הוענק לראשונה ב-1977, אך בשנים לאחר מכן הוענק פרס יחיד להופעה הטובה ביותר בתפקיד משנה.

## זוכות ומועמדות
### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## ראו גם
* פרס דרמה דסק לשחקנית מצטיינת במחזה
* פרס טוני לשחקנית הטובה ביותר במחזה

## קישורים חיצוניים
* 
* אתר פרסי לורנס אוליבייה

## הערות שוליים

קטגוריה:פרס אוליבייה
לורנס אוליבייה, שחקנית משנה
לעולם (אלבום)

**לעולם** הוא אלבום האולפן העשירי של הזמרת הישראלית מרגלית צנעני. האלבום יצא בפברואר 2003, בהוצאה עצמית בחברת התקליטים של צנעני.

באלבום נכלל הלהיט "אתה אמרת לי", שהועלה לערוץ היוטיוב של צנעני בשנת 2012.

## רקע והפקה
את האלבום הפיקה וכתבה צנעני ביחד עם עוד פזמונאים ומוזיקאים אחרים. האלבום מכיל שלושה-עשר שירים שנכתבו על ידה ביחד עם אילנה קליין, יוסי גיספן, דורית מוגרבי, חוה יעקובר ורחל שפירא. בעת מותה של הזמרת עפרה חזה, נוצר סרטון בו השיר "באמצע החיים" מתנגן במצגת אשר הוקדשה לה.

השיר "שמעתי בכי", נכתב בצל פיגועי הטרור באינתיפאדה השנייה, אשר התרחשו במדינה בתקופת הקלטת האלבום. השיר "בדיית באללה", הוא חידוש לשיר העממי והמוכר בערבית תימנית בעל אותו השם. בנוסף לכך, לשיר חיברה צנעני קליפ עם תמונות מתימן.

## רשימת רצועות

## המשתתפים באלבום
* תופים: אשר פדי
* בס גיטרה: אבי יפרח
* גיטרות: אבי סינגולדה, שמוליק בודגוב
* גיטרה סולו: יהודה קיסר
* אקורדיון: בוריס אלייב
* דרבוקה: רוני דדון
* כלי הקשה: אורן בלבן
* בוזוקי: אריס נחום
* כינור: ילמז
* סקסופון וחליל: ירוסלב יעקובוביץ'

## קישורים חיצוניים

* האלבום באפל מיוזיק

## הערות שוליים

קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי מרגלית צנעני
קטגוריה:אלבומים בהוצאה עצמית
רובר, רוזן קלרמון

**רובר, רוזן קלרמון** (בצרפתית: **Robert de Clermont**; 1256 - 7 בפברואר 1317), היה בנו של לואי התשיעי, מלך צרפת, רוזן קלרמון משנת 1268 עד מותו, ומייסד בית בורבון.

## ביוגרפיה
רובר נולד בשנת 1256, ללואי התשיעי, מלך צרפת ולמרגריט מפרובאנס, בתם של רמון ברנגאר הרביעי, רוזן פרובאנס ובאטריצ'ה מסבויה. בצעירותו, בעת שהתחרה לראשונה בתחרות הפלה ברומח, נפצע רובר וספג פגיעת ראש, וכתוצאה ממנה נותר נכה לכל חייו. בשנת 1268 קיבל רובר את התואר "רוזן קלרמון".

בשנת 1272 התחתן רובר עם ביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר, שהייתה היורשת של סניורות בורבון, ובכך הקים את בית בורבון. בנם לואי קיבל בשנת 1327 את התואר דוכס בורבון, ובשנת 1589 עלה יוצא חלציהם אנרי הרביעי, מלך צרפת לשלטון.

רובר הוא האב הקדמון של מלכי נווארה (1572–1830), מלכי צרפת (1589–1848), מלכי שתי הסיציליות (1735–1860), דוכסי פארמה (1748–1796 ו-1847–1859), הדוכסים הגדולים של לוקסמבורג (1964 עד היום) ומלכי ספרד (1700 עד היום).

## משפחתו
בשנת 1272 התחתן רובר עם ביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר, ממנה נולדו לו 6 ילדים:
* לואי הראשון, דוכס בורבון (1279–1342)
* בלאנש מקלרמון (1281–1304), התחתנה עם רובר השביעי, רוזן אוברן
* ז'אן משארולה (1283–1316)
* מארי מקלרמון (1285–1372)
* פייר מקלרמון (1287–1330)
* מרגריט מקלרמון (1289–1309), התחתנה עם רמון ברנגאר מאנדריה, ולאחריו התחתנה עם ז'אן הראשון, מרקיז נמור

## אילן יוחסין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בית בורבון
קטגוריה:צרפתים במאה ה-14
קטגוריה:ילידי 1256
קטגוריה:נפטרים ב-1317
איזון עומסים

thumb
במדעי המחשב, **איזון עומסים** (באנגלית: **Load balancing**) הוא חלוקת עבודה בין מספר מחשבים על מנת להקל על עומס העבודה.

במחשוב, איזון עומסים משפר את התפלגות עומסי העבודה במספר משאבי מחשוב, כגון מחשבים, אשכולות מחשב, קישורים לרשת, יחידות עיבוד מרכזיות או כונני דיסקים. *https://ntrs.nasa.gov/archive/nasa/casi.ntrs.nasa.gov/19860014876.pdf איזון עומסים נועד לייעל את השימוש במשאבים, למקסם את התפוקה, למזער את זמן התגובה, ולמנוע עומס יתר של כל משאב יחיד. 
שימוש במספר רכיבים עם איזון עומסים במקום רכיב בודד עשוי להגדיל את האמינות והזמינות באמצעות יתירות. איזון עומסים כולל בדרך כלל תוכנה ייעודית או חומרה, כגון מתג רב-שכבתי או צורת הפעולה של שרתי DNS.

## קישורים חיצוניים

קטגוריה:ניהול רשתות
קטגוריה:שרתים
קטגוריה:ניתוב
אנטואנט דה בורבון

**אנטואנט דה בורבון** (בצרפתית: **Antoinette de Bourbon**; 25 בדצמבר 1494 – 22 בינואר 1583) הייתה אשתו של קלוד, דוכס גיז - מייסד בית גיז.

## ביוגרפיה
אנטואנט נולדה ב-25 בדצמבר 1494 בושאטו דה-האם, לפרנסואה, רוזן ונדום ולמארי מלוקסמבורג, רוזנת ונדום, בתם של פייר השני, רוזן סן-פול ומרגריטה מסבויה, רוזנת סן-פול.

ב-9 ביוני 1513 התחתנה אנטואנט עם קלוד, דוכס גיז, ממנו נולדו לה 12 ילדים. אנטואנט תוארה כאישה יוצאת דופן, ששילבה תחושה חזקה של גאווה משפחתית עם חוש הומור מטופש. היא הציגה כישרון ניהולי ניכר בכלכלה המקומית, ואף ניהלה את האחוזות הנרחבות של בית גיז בז'ואנוויל. אנטואנט השפיעה רבות על נכדתה מרי, מלכת הסקוטים, במהלך ילדותה, והייתה אחת מיועציה העיקריים. אנטואנט האריכה ימים לאחר כל ילדיה, למעט בתה רנה, ונפטרה בז'ואנוויל ב-22 בינואר 1583.

## משפחתה
ב-9 ביוני 1513 התחתנה אנטואנט עם קלוד, דוכס גיז, ממנו נולדו לה 12 ילדים:
* מארי דה גיז (1515–1560) נישאה לג'יימס החמישי, מלך סקוטלנד
* פרנסואה, דוכס גיז (1519–1563)
* לואיז דה גיז (1520–1542)
* רנה דה גיז (1522–1602)
* שארל, קרדינל לורן (1524–1574)
* קלוד, דוכס אומאל (1526–1573)
* לואי הראשון, קרדינל גיז (1527–1578)
* פיליפ דה גיז (1529)
* פייר דה גיז (1530)
* אנטואנט דה גיז (1531–1561)
* פרנסואה דה גיז (1534–1563)
* רנה, מרקיז אלבף (1536–1566)

## אילן יוחסין

## קישורים חיצוניים

קטגוריה:בית בורבון
קטגוריה:נשים צרפתיות במאה ה-16
קטגוריה:נשות אצולה במאה ה-16
קטגוריה:ילידי 1494
קטגוריה:נפטרים ב-1583
מזראטי 200S

**מזראטי 200S** (באיטלקית: **Maserati 200S**) היא מכונית מרוץ מתוצרת יצרנית  הרכב האיטלקית **[[מזראטי]]** אשר יוצרה בין השנים  1955–1957.

זאת הייתה התשובה של מזראטי לפרארי 500 מונדיאל, ויוצרו ממנה רק 28 יחידות. 

פרויקט התכנון של מזראטי 200S, בהנהגת מהנדס הרכב האיטלקי "Giulio Alfieri" , החל בשנת 1952 תחת שם הקוד 'Tipo 52' (סוג 52).

200S הונעה באמצעות מנוע במבנה 4 צילינדרים בטור בנפח 1,994.3 סמ"ק (2.0 ליטר) עם שני שסתומים עיליים לכל צילינדר וגל זיזים כפול שסיפק 190 כ"ס (140 קילוואט; 187 כ"ס) ב-7,500 סל"ד. רכיבי שלדה רבים היו זהים לדגם 150S של מזראטי וזאת כדי לקצר את משך הפיתוח. הסרן האחורי הקשיח שלה הגיע ממזראטי A6.

## דגמים

* מזראטי 200S
* מזראטי 200SI
* מזראטי 200SL

## מזראטי 200S
,
* ללא דלתות
* 2 מושבים
* גוף הדגם: אלומיניום "Fantuzzi"
* הנעה אחורית
* בלמים: תופים הידראוליים
* מאייד תוצרת "Weber (azienda)"  מסוג "50DCO3" (הורכב בדגמים הראשונים שיוצרו)
* מאייד תוצרת "Weber (azienda)"  מסוג "45DCO3"
* צמיגים : תוצרת "פירלי", קדמיים: 5.25x16", אחוריים: 5.5x16
* מכל דלק: 100 ליטר
* מקדם גרר: 0.45
### [[מתלה (רכב)|מתלים]]
קדמיים: עצמות עצה כפולות (Double wishbone), בולמי זעזועים הידראוליים

אחוריים: סרן DeDion, עלה חצי אליפטי, בולמי זעזועים הידראוליים

## תמונות

קובץ:1957 Maserati 200SI.JPG | מזראטי 200SI, שנת 1957
קובץ:SC06 1957 Maserati 200SI interior.jpg | מזראטי 200SI, שנת 1957 - מבט לתא הנהג
קובץ:Maserati 200SI 1957 - Circuit de Dijon Prenois 04.jpg | מזראטי 200SI, שנת 1957
קובץ:Maserati 200SI 1957 - Circuit de Dijon Prenois 01.jpg | מזראטי 200SI, שנת 1957
קובץ:Maserati 200SI 1957 - Circuit de Dijon Prenois 06.jpg | מזראטי 200SI, שנת 1957
קובץ:Maserati 200SI 1957 - Circuit de Dijon Prenois 02.jpg | מזראטי 200SI, שנת 1957
קובץ:Maserati 200SI 1957 - Circuit de Dijon Prenois 03.jpg | מזראטי 200SI, שנת 1957
קובץ:Maserati 200SI 1957 - Circuit de Dijon Prenois 05.jpg | מזראטי 200SI, שנת 1957
קובץ:Maserati 200SL at Mille Miglia 2012.jpg |  מזראטי 200SL 


## ראו גם
* מזראטי

## לקריאה נוספת
*  "מזראטי 200S" - תמונות

## קישורים חיצוניים

* אתר הבית של מזראטי
* 
* 
* 

## הערות שוליים

קטגוריה:מכוניות מרוץ
קטגוריה:דגמי מכוניות שהושקו ב-1955
200S
קטגוריה:כלי רכב איטלקיים
ספרטק-2 מוסקבה

**סְפַּרטָק-2 מוסקבה** (ברוסית: **Футбольный клуб «Спартак-2» Москва**) הוא מועדון כדורגל רוסי מהעיר מוסקבה, אשר נוסד לראשונה בשנת 1993. ושימש כקבוצת מילואים של ספרטק מוסקבה. קיים את משחקי הבית שלה באצטדיון פיודור צ'רנקוב שבמוסקבה, המכיל 2,700 מושבים.

המועדון הוקם לראשונה ב־1992 ופורק זמן קצר לאחר מכן. ב-2013 נוסד שוב והתקיים עד 2022. בדצמבר 2023, הוחלט על הקמתו מחדש שוב.

## היסטוריה
הקבוצה הוקמה לראשונה בשנת 1992 בשם ספרטק-ד' ומשנת 1998 נקראה "ספרטק-2". הקבוצה נועדה לשמש כקבוצת המילואים של ספרטק והתמודדה בליגה הרוסית השנייה ובליגה הרוסית השלישית.

ב-2001 הקבוצה פורקה ואת מקומה כקבוצת מילואים עד 2008 תפסה קבוצת הנוער של ספרטק.

במאי 2013 ספרטק-2 הוקמה מחדש. הקבוצה התמודדה בליגה הרוסית השנייה, אזור מרכז בה סיימה במקום הרביעי בעונת 2013/2014, בעונת 2014/2015 עברה להתמודד באזור המערב שבליגה השנייה.

ב-24 במאי 2015 הקבוצה זכתה באליפות המערב בליגה השנייה והעפילה לליגת המשנה הרוסית, ליגת הכדורגל הלאומית של רוסיה.

במאי 2022 הנהלת ספרטק הודיעה על פירוק קבוצת המילואים בשל חוסר כדאיות כלכלית, אך חזרה בה כשנה וחצי לאחר מכן והקבוצה נוצרה מחדש בדצמבר 2023.

## הישגים לפי עונה

## סגל
### מאמני הקבוצה

### שחקנים נודעים
* סילבאנוס נימלי
* ג'וניור פאשיון סקאלה
* גאורגי מלקאדזה
* אדוארד מור
* אוורטון רומולאדו פניצ'ה
* לואיס רובסון פריירה דה סילבה
* איפיי סינודזוקה
* מילאן יוביץ'
* אנדריי מוביסיאן
* איאז גולייב

## תארים
* **אליפות [[הליגה הרוסית השנייה]], מרכז (2)**: 1992, 2014/2015
* **אליפות [[הליגה הרוסית השלישית]] (1)**: 1994

## קישורים חיצוניים
* 

## הערות שוליים

ספרטק-2
קטגוריה:קבוצות מילואים
קטגוריה:מוסקבה: מועדוני כדורגל
קטגוריה:קבוצות כדורגל שהוקמו ב-1992
קטגוריה:קבוצות כדורגל שהוקמו ב-2013
קטגוריה:קבוצות כדורגל רוסיות שהתפרקו
דניס טרנטייב

ממוזער|דניס במדי זניט, 4 באוגוסט 2017 
**דניס סרגייביץ' טרנטייב** (ברוסית: **Дени́с Серге́евич Тере́нтьев**; נולד ב-13 באוגוסט 1992) הוא כדורגלן רוסי המשחק בעמדת המגן בזניט-2.

## קריירה
דניס עשה את הופעת הבכורה בליגת העל במדי זניט ב-13 במאי 2012 במשחק נגד אנז'י.

ב-5 ביוני 2017, הוא חזר מרוסטוב לזניט וחתם על חוזה ל-3 שנים. בעונת 2019/2018 שיחק בקבוצת הבת זניט-2. בעונת 2019/2020 הושאל למשך עונה אחת באופה, כאשר את שער הבכורה במדיה הבקיע ב-5 ביולי 2020 במשחק נגד אורל שהסתיים בשוויון 1:1.

באוקטובר 2020 חתם ברוסטוב בה שיחק בעבר כמושאל.

ב־2024 חתם לשנה בבלטיקה קלינינגרד שלאחריה חזר לסנקט פטרבורג וחתם בזניט-2.

## קישורים חיצוניים

## הערות שוליים

קטגוריה:מגני כדורגל רוסים
קטגוריה:כדורגלנים רוסים
קטגוריה:כדורגלני רוסטוב
קטגוריה:כדורגלני טום טומסק
קטגוריה:כדורגלני זניט סנקט פטרבורג
קטגוריה:כדורגלני יניסיי קרסנויארסק
קטגוריה:כדורגלני אופה
קטגוריה:רוסים שנולדו ב-1992
ז'אן השמיני, רוזן ונדום

**ז'אן השמיני דה בורבון, רוזן ונדום** (בצרפתית: **Jean VIII de Bourbon**; 1428 - 6 בינואר 1477), היה נסיך צרפתי ורוזן ונדום בין השנים 1446–1477.

## ביוגרפיה
ז'אן נולד בשנת 1428 בוונדום, ללואי, רוזן ונדום ולאיזבל דה בובאו, בתם של גי השלושה עשר, רוזן לאוואל ואן דה לאוואל. בשנת 1446 מת אביו וז'אן ירש את תאריו, ולאחר מכן הוא לחם יחד עם ידידו ז'אן דה דנואה בצבאו של שארל השביעי, מלך צרפת נגד האנגלים בנורמנדי ובגיין. ב-9 בנובמבר 1454 התחתן ז'אן עם איזבל דה בובאו, בתם של לואי דה בובאו ומרגריט דה שאמבלי, ובשנת 1458 הוא השתתף במשפט הבגידה של ז'אן השני, דוכס אלנסון. לאחר מותו של שארל השביעי חבר ז'אן לבנו לואי האחד עשר, מלך צרפת ונלחם למענו בקרב מונטלרי, אולם בשל חוסר האמון בו מצד המלך, הוא פרש לנחלותיו ושיפר מאוד את העיר ונדום. ב-6 בינואר 1477 מת ז'אן בוונדום, ובנו פרנסואה ירש את תאריו.

## משפחתו
ב-9 בנובמבר 1454 התחתן ז'אן עם איזבל דה בובאו, בתם של לואי דה בובאו ומרגריט דה שאמבלי, ממנה נולדו לו 8 ילדים:
* ז'אן דה בורבון (1460–1487), התחתנה עם לואי, נסיך גרנדפרה
* קתרין דה בורבון (1461–1525), התחתנה עם ז'ילבר דה שאבאן
* ז'אן דה בורבון (1465–1511), התחתנה עם ז'אן השני, דוכס בורבון, ולאחריו התחתנה עם ז'אן השלישי, רוזן אוברן
* רנה דה בורבון (1468–1534)
* פרנסואה, רוזן ונדום (1470–1495)
* לואי, נסיך לה-רוש-סון-יון (1473–1520)
* שרלוט דה בורבון (1474–1520), התחתנה עם אנגלברט, רוזן נבר
* איזבל דה בורבון (1475–1532)

בנוסף היו לו שני בנים מפילגשו פיליפין דה גורניי:
* ז'אק, הברון דה ליני (1455–1524)
* לואי, בישוף של אברנש (לא ידוע 1520)

## אילן יוחסין

## קישורים חיצוניים

* ז'אן השמיני, רוזן ונדום

קטגוריה:בית בורבון
קטגוריה:ילידי 1428
קטגוריה:נפטרים ב-1477
פורום ארגוני השלום הישראלי

**פורום ארגוני השלום הישראלי** הוא מסגרת ישראלית דינמית של למעלה מ-120 ארגוני שלום, זכויות אדם וחברה משותפת. הארגונים מקדמים, כל אחד בשיטתו, פתרון בר קיימא לסכסוך הישראלי-פלסטיני שיבטיח עצמאות, ביטחון, חופש, כבוד, פיוס ושכנות טובה בין שני העמים. הארגונים פועלים במגוון התחומים של חינוך לשלום ודיאלוג, שמירה על זכויות מיעוטים, חיזוק הדו-קיום בין החברה היהודית לפלסטינית והערבית.

## פעילות
פורום ארגוני השלום הוקם בשנת 2005 על ידי ד"ר רון פונדק כפרויקט במרכז פרס לשלום. פונדק היה יו"ר הצד הישראלי ולצדו היה ריאד מלכי מהצד הפלסטיני, מנכ"ל פנורמה בזמנו. ארגון פנורמה ומרכז פרס לשלום היו שני ארגונים חזקים בחברה האזרחית והשיתוף פעולה ביניהם לכדי הקמת פורום ארגוני השלום הוביל להקמת הפורום. הפורום קם במטרה לייצר פלטפורמה ושפה משותפת בין ארגוני החברה האזרחית הישראלית והפלסטינית ולנסות לשנות את המציאות דרכם, כל עוד זה לא נעשה דרך הממשלה והכנסת.

הפורום פועל במטרה לחזק את שיתוף הפעולה בין ארגוני החברה האזרחית, מקבלי החלטות והזירה הבינלאומית לקידום שלום, פיוס, שוויון וזכויות אדם. הפורום מבקש לחזק את פעילות הארגונים תוך הצגת אלטרנטיבה משמעותית לסדר היום הפוליטי. פורום ארגוני השלום מאמין שבמציאות של עלייה באלימות, בגזענות, סרבנות פוליטית וחוסר אמון בפתרונות של שלום, העשייה הענפה של הארגונים היא בעלת תרומה קריטית לקידום חזון ותהליכים של שלום ופיוס.

פורום ארגוני השלום פועל בארבעה ערוצים:
* **פנימי** - פלטפורמה לתמיכה וייזום של שיתופי פעולה בין הארגונים, לחיזוק יכולת השפעתם על השיח החברתי- הפוליטי, על המציאות ועל קידום חזון ותהליך לשלום. קיום שלושה ימי שלום בשנה, חיזוק הקשר על ידי המדיה וקבוצות עבודה לקידום עבודה יעילה בין הארגונים לחברה ולמקבלי ההחלטות.
* **ציבורי** - פיתוח וייזום פעילות ציבורית, חברתית, תקשורתית, מדינית ופוליטית לקידום סיום הסכסוך הישראלי-פלסטיני בדרכי שלום, כאלטרנטיבה לתפיסות ולחסמים הרווחים כיום.
* **ישראלי-פלסטיני** - ניהול ערוצי תקשורת עם מוסדות הרשות הפלסטינית וארגוני חברה אזרחית לקידום תוכניות שלום ופיוס משותפות.
* **בינלאומי** - גיוס הקהילה הבינלאומית ויהדות העולם לתמיכה פעילה ומשמעותית ביישוב הסכסוך הישראלי-פלסטיני בדרכי שלום.

## מובילים
* 2006–2012 – יעל פתיר מהצד הישראלי וננסי סאדה מהצד הפלסטיני ניהלו את הפעילות.
* ב-2008 ריאד מלכי הפך להיות שר החוץ הפלסטיני ואותו החליף סמעאן חורי כיו"ר פנורמה ופורום ארגוני השלום מהצד הפלסטיני.
* ב-2012 רון פונדק עזב את מרכז פרס לשלום והפורום עבר ל"שלום עכשיו". פונדק המשיך להיות היו"ר וניהלו אותו ליאור פינקל וענת בן- נון מהצד הישראלי.
* בשנת 2015, לאחר מותו של פונדק, מונה מוסי רז ליו"ר ולאחר שנה בתפקיד ובחירתו כחבר כנסת מטעם מרצ, מונה כיו"ר יובל רחמים, לשעבר יו"ר פורום משפחות שכולות.
* בשנת 2021, מונה אלי ספרן לעמוד בראש הארגון.

## מוסדות הפורום
ועדת היגוי המורכבת מנציגים נבחרים מארגוני שלום וקבוצות עבודה מקצועיות לקידום ובניית תוכניות פעולה בתחומים השונים של פעולתו. הפורום נרשם בשנת 2018 כעמותה רשומה ברשם העמותות. שבעת הארגונים המייסדים הם: עו"סים שלום, לוחמים לשלום, איפקרי, מחסום Watch, עוז ושלום, מורשתנו ומס"ד.

## קישורים חיצוניים
* עמוד הפייסבוק של הפורום

## הערות שוליים

2018 04
קטגוריה:ארגוני שמאל בישראל
קטגוריה:ישראל: עמותות
קטגוריה:שותפות יהודית-ערבית בישראל
ליסאנצפליה

**ליסְאֶנצֶפַליָה** (מיוונית: "מוח חלק"; בלועזית: Lissencephaly; ידועה גם כתסמונת Norman-Roberts) היא תסמונת גנטית המתארת מצב שבו מוח התינוק נותר חלק, כלומר חסר את הקיפולים והשקעים (הגירוסים והסולקוסים) שמאפיינים מוח אנושי תקין.

הגורם העיקרי לתסמונת הוא פגיעה במסלולי נדידת תאי עצב במהלך ההתפתחות העוברית, כתוצאה ממוטציות במספר גנים. בין הגנים המרכזיים שנמצאו מעורבים:
* **RELN** – פגיעה בו גורמת ל"ליסאנצפליה עם היפופלזיה של המוחון" (LCH).
* **PAFAH1B1 (LIS1)** – מוטציות בו מהוות גורם שכיח לליסאנצפליה קלאסית.
* **DCX** – פגיעה בו גורמת לליסאנצפליה בתינוקות זכרים ולצורות של תסמונת דאבל קורטקס בנקבות.
* **ARX**, **TUBA1A**, **NDE1** וגנים נוספים הוכחו אף הם כקשורים לתסמונת.

## תסמינים
התסמונת מתבטאת במוגבלות שכלית התפתחותית קשה מאוד. ילדים עם ליסאנצפליה לרוב:
* אינם מפתחים דיבור,
* יכולת התנועה שלהם מוגבלת,
* יצירת קשר עם הסביבה מצומצמת,
* מופיעות לעיתים קרובות התקפי אפילפסיה,
* תוחלת חייהם קצרה משמעותית ביחס לאוכלוסייה הכללית.

## אבחון
האבחנה נעשית על בסיס:
* MRI המדגים היעדר או מיעוט קיפולים מוחיים,
* בדיקה גנטית לאיתור מוטציות בגנים הקשורים (PAFAH1B1, DCX, RELN, ARX, TUBA1A ועוד).

## גורמים נוספים
מלבד מוטציות גנטיות, קיימים גם מקרים נדירים של ליסאנצפליה על רקע סיבוכים סביבתיים או זיהומיים, למשל זיהום תוך רחמי ב-CMV.

## מחקר עדכני
מחקרים מהשנים האחרונות מצביעים על כך שמוטציות שונות ב-RELN ובחלבוני שלד התא (כגון טיובולינים – TUBA1A, TUBG1) יוצרות ספקטרום רחב של מומים, מתסמונות מוחיות קשות ועד הפרעות נוירו-פסיכיאטריות קלות.

## קישורים חיצוניים

* RELN gene – MedlinePlus
* Lissencephaly overview – StatPearls (NCBI Bookshelf)

## הערות שוליים

קטגוריה:מומים מולדים במערכת העצבים
קטגוריה:מחלות נדירות
קטרינה צ'אס

**קטרינה צ'אס** (בסלובנית: Katarina Čas; נולדה ב-23 בספטמבר 1976) היא שחקנית סלובנית.

## ביוגרפיה
צ'אס נולדה בעיירה בצפון סלובניה, אז חלק מיוגוסלביה ולמדה באוניברסיטת לובליאנה. 

## קריירה
ב-1988 היא הופיעה לראשונה בפרסומת לקוקטה (Cockta), חברת משקאות מוגזים סלובנית.

ב-1989 הופיעה לראשונה בקולנוע בסרט נעורים בשם "Peklenski načrt".

מאז 2005 היא מנחה תוכנית מוזיקה ב-RTV Slovenija, ערוץ הטלוויזיה הציבורי הסלובני ובנוסף הנחתה גם תוכנית טלוויזיה לכישרונות צעירים.

בשנת 2011 הופיעה לראשונה בסרט בינלאומי, בסרט הבריטי "שומר חוק" בכיכובו של דון צ'ידל. ב-2013 שיחקה לצד לאונרדו דיקפריו בסרטו של מרטין סקורסזה "הזאב מוול סטריט". ב-2015 שיחקה בסרט הספורט הסרבי "Bićemo prvaci sveta" (אנחנו נהיה אלופי העולם) העוסק בסיפורה של נבחרת סרביה בכדורסל במהלך אליפות העולם בכדורסל 1970, באותה שנה שיחקה לצד אנט בנינג ואל פצ'ינו בסרט "דני קולינס" בתפקיד סופי, היא הופיעה במספר סדרות טלוויזיה בריטיות ובין היתר בתפקידי אורח בדרמת הפשע של ה-BBC "עדות אילמת" ובסדרת המשטרה של BBC One "תחבולות חדשות". 

באירוויזיון 2005 ואירוויזיון 2017 הציגה את תוצאות הניקוד הסלובני.

בשנת 2018 הצטרפה לעונתה השלישית של סדרת הדרמה "תחנת ברלין" בתפקיד סופיה וסיק, מנכ"לית טכנולוגיה שנויה במחלוקת ממוצא אסטוני. באותה שנה שיחקה בסרט של נטפליקס "נסיך חג המולד: החתונה המלכותית", בתפקיד השפית איוונה, ובמותחן האפל "טרמינל" בכיכובה של מרגו רובי.

בשנת 2025 שיחקה בדרמת המתח הבריטית "נערות פרועות" (אנ') מבית ה-BBC One שם גילמה את דמותה של ג'אלינה.

## קישורים חיצוניים

קטגוריה:שחקניות קולנוע וטלוויזיה סלובניות
קטגוריה:שחקניות ילדות
קטגוריה:מנחי טלוויזיה סלובנים
קטגוריה:ילידות 1976
קטגוריה:סלובנים שנולדו ב-1976
ג'ון בראנר

**ג'ון קיליאן יוסטון בראנר** (באנגלית: **John Kilian Houston Brunner**; 24 בספטמבר 1934 - 25 באוגוסט 1995) היה סופר בריטי שנודע בעיקר בספרי המדע בדיוני שלו. ספרו לעמוד על זנזיבר משנת 1968 על עולם מאוכלס יתר על המידה זכה בפרס הוגו לשנת 1969 עבור רומן המדע הבדיוני הטוב ביותר, ובפרס ה-BSFA (אגודת סופרי המדע הבדיוני הבריטית) באותה שנה. ספר אחר שלו, The Jagged Orbit, זכה בפרס BSFA לשנת 1970.

בנוסף למדע בדיוני, כתב בראנר שירה ופרסם מאמרים רבים במגוון מגזינים. בראנר היה חבר פעיל בארגון "קמפיין לפירוק נשק גרעיני". הוא היה גם בלשן ומתרגם והיה אורח הכבוד של הכנס האירופאי הראשון למדע בדיוני "יורוקון" בטריאסט בשנת 1972.

## חייו
בראנר נולד בשנת 1934 בפרסטון קרומרש באוקספורדשייר. הוא למד במכללת צ'לטנהם, וכתב את הרומן הראשון שלו, "סערה גלקטית" (Galactic Storm) בגיל 17. הרומן התפרסם תחת שם העט גיל האנט. בראנר שירת כקצין בחיל האוויר המלכותי מ-1953 עד 1955.

בראנר עבר לכתיבה במשרה מלאה ב-1958, כמה שנים לאחר שירותו הצבאי, בשנה זו גם נישא למרג'ורי רוזמונד סאואר.

לבראנר הייתה מערכת יחסים לא נוחה עם סופרי מדע בדיוני מהגל החדש הבריטיים, שלעיתים קרובות ראו בו אמריקני מדי בהגדרותיו ובנושאיו. בתחילת שנות ה-80 הוא ניסה לכוון את כתיבתו ל"מיין סטרים" אך ללא הצלחה. בראנר האשים את המו"לים בקנוניה נגדו, ונודע ביניהם בקושי להתמודד איתו.

בריאותו של בראנר התרופפה בשנות ה-80 והחריפה עם מות אשתו בשנת 1986. הוא התחתן מחדש עם לי יאן טאן ב-1991, ונפטר מהתקף לב בכנס מדע בדיוני בגלאזגו ב-25 באוגוסט 1995.

## עבודתו
הרומן שלו משנת 1968 "לעמוד על זנזיבר" מושפע מכתביו של מרשל מקלוהן, דמות תרבותית חשובה של התקופה, וזכה בהכרה רבה.

הספר "The Jagged Orbit" (המסלול המשונן - 1969) מתאר את ארצות הברית הנשלטת על ידי אלימות בין-גזעית והתפשטות הנשק. הספר מכיל 100 פרקים שאורכם משתנה מהברה אחת למספר עמודים.

הספר "Sheep Look Up" משנת 1972 מתאר קטסטרופה אקולוגית באמריקה.

בספרו "The Shockwave Rider" משנת 1975 טבע בראנר את המונח "תולעת מחשב" כדי לתאר תוכנה אשר משחזרת את עצמה ברשת מחשבים, וחזה את הופעתם של וירוסי מחשב.

בהמשך כתב בראנר עוד ספרים רבים אחרים. שמות העט של בראנר כוללים את ק"ה בראנר, ג'יל האנט, ג'ון לוקסמית', טרבור סטיינס, אליס קוויק, הנרי קרוסטריס ג'וניור וקית' וודקוט.

## ביבליוגרפיה
*ג'והן ברונר, לעמוד על זנזיבר, הוצאת אודיסאה 2003, תרגום דורית פרנס

## קישורים חיצוניים

* אלי אשד "ספר מדע בדיוני נבואי קולע – חמישים שנה לספר 'לעמוד על זנזיבר' מאת ג'והן ברונר" מגזין "יקום תרבות " ספטמבר 2018
* The 1968 sci fi that spookily predicted today - מאתר ה-BBC
* 

קטגוריה:ערכים שבהם תבנית בריטניקה אינה מתאימה
קטגוריה:סופרי מדע בדיוני בריטים
קטגוריה:סופרים ויוצרים זוכי פרס הוגו
קטגוריה:בריטים שנולדו ב-1934
קטגוריה:בריטים שנפטרו ב-1995
בוב רול

**בובי פרנק רול** (באנגלית: **Bobby Frank Rule**; 29 ביוני 1944 – 5 בספטמבר 2019) הוא כדורסלן עבר אמריקאי ששיחק בעמדת הסנטר בקבוצות סיאטל סופרסוניקס, פילדלפיה 76', קליבלנד קאבלירס ומילווקי באקס.

## קריירה
במהלך שנותיו בקולג' שיחק תחת ג'רי טרקאניאן, המאמן שהוביל את הקולג' הקהילתי של ריברסייד לשתי אליפויות. רול נבחר בסיבוב השני של הדראפט בשנת 1967 על ידי סיאטל סופרסוניקס, שהצטרפה באותה עונה לליגה. הוא הפך לאחד משחקניה הבולטים של הקבוצה ונבחר בסיום העונה לחמישיית הרוקיז. ממוצע 18.1 הנקודות למשחק שהיג בעונת הרוקי החזיק מעמד כשיא מועדון במשך 40 שנה עד שנשבר על ידי קווין דוראנט. באותה עונה קלע 47 נקודות נגד הלוס אנג'לס לייקרס, שיא מועדון שטרם נשבר.

בשתי העונות הבאות השתפר משחקו והוא קלע 24 ו-24.6 נקודות בממוצע ולקח 11.5 ו- 10.3 ריבאונדים, בהתאמה. בשנת 1970 נבחר למשחק האולסטאר. בארבעת המשחקים הראשונים של עונת 1970/1971 קלע 29.8 נקודות לפני שנפצע בגיד האכילס והושבת עד לסיום העונה. בעונת 1971/1972 שב לשחק, אך מספר הדקות שקיבל ירד משמעותית. במהלך חודש נובמבר הועבר בטרייד לקבוצת פילדלפיה 76' תמורת 2 בחירות סיבוב שני בדראפט. שנה לאחר מכן הועבר בטרייד לקליבלנד קאבלירס בה מיעט לשחק. בדצמבר 1973 שוחרר מהקבוצה. ביולי 1974 חתם במילווקי באקס, אך בנובמבר שוחרר מהקבוצה לאחר ששיחק משחק אחד בלבד. בכך תמה קריירת המשחק של רול.

## סטטיסטיקה
### עונה סדירה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:קליפורניה: כדורסלנים
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני פילדלפיה 76'
קטגוריה:כדורסלני קליבלנד קאבלירס
קטגוריה:כדורסלני מילווקי באקס
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת המדינה של קולורדו
קטגוריה:אמריקאים שנולדו ב-1944
קטגוריה:אמריקאים שנפטרו ב-2019
ברכת רופא חולים

**ברכת רופא חולים** היא ברכה שתיקנו חז"ל לאדם שיברך לאחר שהקיז מדמו. הסיבה לברכה זו לאחר הקזת דם היא שהקזת דם עשויה להיות מסוכנת, ולכן הקזת דם שעברה בהצלחה נחשבת כהבראה ממחלה.

## מקור הברכה
ברכה זו נזכרה בתלמוד במסכת ברכות:  

על אף שדברי התלמוד מסובים על הקזת דם, נכתב באחרונים שאף על פעילויות רפואיות אחרות יש לברך ברכה זו. יש שדייקו מלשון הרב דוד אבודרהם שיש לברך דווקא ברפואה שיש בה סכנה כהקזת הדם.

## שם ומלכות
בתלמוד לא נזכר שיש לומר ברכה זו בשם ומלכות. הרב יוסף קארו כתב בספרו בית יוסף שמלשון הסמ"ג משתמע שנוסח הברכה הוא בשם, והוסיף שמסתבר שאף ב'מלכות', וגם הרבה מהראשונים הביאו ברכה זו בשם. במשנה ברורה דחה "החפץ חיים" את דבריו וכתב שנראה שברכה זו אינה כשאר ברכות, ואין לחתום בה במלכות.

### להלכה
בשולחן ערוך סתם כלשון הגמרא 'ולאחר שהקיז אומר "ברוך רופא חולים"'. במשנה ברורה הביא את דעת הט"ז שיש לאומרה בשם ומלכות. ובפמ"ג כתב 'לא ראיתי נוהגין כן' ,כלומר שהמנהג הוא שלא לברך ברכה זו.

## בימינו
הרב קוק פסק שלאחר טיפול שקיימת בו סכנת חיים מברכים את הברכה בשם ומלכות, ולאחר טיפול ללא סכנת חיים אומרים "ברוך רופא חולים" ללא שם ומלכות.

בנוסף, כיום, כפי הנראה בעקבות מנהג ברכה זו, נשתרש מנהג לומר לאדם לאחר שנתרפא 'ברוך רופא חולים'. מנהג זה כבר נזכר בספר מקור חיים שכתב שאם המנהג נכון, יש לומר ברכה זה בשעה שרואים את המתרפא, גם אם זה אינו שומע את הברכה. 

## תפילה קודם הרפואה
תפילה נוספת המובאת בתלמוד היא תפילה שיש לאומרה קודם פעולה רפואית, והיא בקשה מהקב"ה להצלחתה:

במקרה שמברך ברכה ראשונה על אותו מאכל או שתייה, כתבו באחרונים שיאמר תפילה זו קודם הברכה מחשש להפסק.

המשנה ברורה כתב שאף לדעת החולקים אין לומר את ברכת 'רופא חולים', אלא אם כן מדובר ברפואה של סכנה. מכל מקום לעניין אמירת יהי רצון אין להחמיר.

## קישורים חיצוניים
* 

## הערות שוליים

קטגוריה:ברכות
קטגוריה:רפואה והלכה
הגלקסיה הננסית טוקאן

**הגלקסיה הננסית טוקאן** היא גלקסיה אליפסואידית ננסית שנמצאת בקבוצת הכוכבים טוקאן במרחק של כ-2.9 מיליון שנות אור ממערכת השמש ושייכת לקבוצה המקומית. הגלקסיה התגלתה בשנת 1990 על ידי ראסל לוורי במצפה הכוכבים סטרומלו שבאוסטרליה. בניגוד לרוב הגלקסיות מסוגה, שמהוות גלקסיות לוויין של שביל החלב או של גלקסיית אנדרומדה, הגלקסיה הננסית טוקאן אינה קשורה לאף גלקסיה אחרת ונראה שכבר לפחות 10 מיליארד שנים היא לא עברה שום אינטראקציה עם גוף אחר, ולכן היא אובייקט מעניין למחקר. הגלקסיה נמצאת כ-5 מעלות מדרום-מזרח לכוכב α בטוקאן, אך בשל בהירותה הנמוכה היא אינה מתאימה לצפיית חובבים.

## מאפיינים
גודלה הזוויתי של הגלקסיה הוא כ-2.9 דקות קשת שממרחקה שקול לקוטר של כ-2,430 שנות אור. מסתה מוערכת בכ- מסות שמש, כמאתיים מיליוניות ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 550,000 מעוצמת ההארה של השמש והמתכתיות של כוכבי הגלקסיה היא כאחוז בלבד מזאת של השמש, כך שכוכבי הגלקסיה הם זקנים יחסית לכוכבי שביל החלב ונראה שכבר מיליארדי שנים שאין בה יצירה של כוכבים חדשים. הגלקסיה מתרחקת ממערכת השמש במהירות גבוהה יחסית לגלקסיות הקבוצה המקומית של קרוב ל-200 קילומטר בשנייה, ומהירות זו כמו גם מיקומה הרחוק ממרכז הקבוצה המקומית ומהגלקסיות הגדולות של הקבוצה חריגים ביחס לרוב הגלקסיות מסוג זה. הסבר אפשרי הוא שהיא נעה במסלול מאוד אליפטי ביחס למרכז הכובד של הקבוצה המקומית כך שלפני כ-10 מיליארד שנים היא עברה דרך מרכז הקבוצה ואיבדה כך את מרבית הגז החופשי שלה ומאז אין בה יותר יצירת כוכבים חדשים. הסבר אחר הוא שהגלקסיה נוצרה רחוק ממרכז הקבוצה באזור שמושפע כבידתית לא רק מהקבוצה המקומית אלא גם מקבוצת פסל הסמוכה.

## קישורים חיצוניים
* 

## הערות שוליים

קטגוריה:קבוצת הכוכבים טוקאן
טוקאן
טוקאן
שטייר 100

**שטייר 100** ו-**שטייר 200** הן סדרות של מכוניות משפחתיות מתוצרת תאגיד הרכב האוסטרית **[[שטייר דיימלר פוך]]** אשר יוצרו בין השנים 1934–1940. בין השנים 1934–1940 יוצרו 7,890 יחידות.

## סדרות "שטייר"

* "שטייר 100", יוצרה בין השנים 1934–1936, יוצרו 2,850 יחידות
* "שטייר 200", יוצרה בין השנים 1936–1940, יוצרו 5,040 יחידות

## תצורות "Steyr"
* 4 דלתות - סדאן
* 2 דלתות - קבריולה

## תמונות

קובץ:MHV Steyr 100 1935.jpg | דגם "שטייר 100" שנת 1935
קובץ:MHV Steyr 200 1937 01-2.jpg | דגם "שטייר 200" שנת 1937
קובץ:Steyr 200 Seite.jpg | דגם "שטייר 200"
קובץ:1939 Fortepan 71272.jpg | דגם "שטייר 200" שנת 1939
קובץ:MHV Steyr 200 1937 02-2.jpg | דגם "שטייר 200" שנת 1937 - קבריולט
קובץ:Steyr 100 at Car Exhibition in Kaiser-Franz-Josefs-Höhe, Grossglockner High Alpine Road.JPG | דגם "שטייר 100" - קבריולט
קובץ:Steyr 100, Erfolgsgeschichte des Automobils & Motorradausstellung, 2014.JPG | דגם "שטייר 100" - קבריולט


## ראו גם
* שטייר דיימלר פוך
* שטייר 50
* שטייר 120 סופר, שטייר 125 סופר, שטייר 220
* פוך 500

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1934
קטגוריה:כלי רכב המיוצרים באוסטריה
קטגוריה:מכוניות משפחתיות
קטגוריה:מכוניות קבריולה
פרנסיס סוארס

**פרנסיס חאביר סוארס** (באנגלית: **Francis Xavier Suarez**; נולד ב-6 באוקטובר 1977) הוא עורך דין ופוליטיקאי אמריקאי, כיהן כראש עיריית מיאמי שבפלורידה.

## ביוגרפיה
סוארס נולד וגדל במיאמי, פלורידה בנם הבכור של ריטה וחאוויר. אביו יליד קובה, כיהן כראש עיריית מיאמי בשנים 1985–1993.

הוא בעל תואר ראשון מאוניברסיטת פלורידה אינטרנשיונל וב-2004 סיים תואר JD במשפטים מאוניברסיטת פלורידה. לאחר הלימודים עבד בחברת עורכי הדין "Sinagra, Paul and Toland" ועסק במשפט מסחרי. לאחר מכן שימש יועץ משפטי בחברת "Doctors Management Group" ועבד כעורך דין במשרד קרלטון-פילדס בתחום הנדל"ן ומימון חברות. ב-2009 נבחר לנציג המחוז הרביעי במועצת העיר מיאמי, בשנים 2011 ו-2015 נבחר לתקופות כהונה נוספות.

בנובמבר 2017 נבחר לראשות עיריית מיאמי ברוב של 85.83%. בנובמבר 2021 נבחר לכהונה נוספת. הוא לא התמודד בבחירות 2025 בשל מגבלת תקופת כהונה.

סוארס נשוי לגלוריה והם הורים לבן.

## קישורים חיצוניים

* פרנסיס סוארס באתר עיריית מיאמי
* פרנסיס סוארס באתר קרלטון-פילדס

קטגוריה:אמריקאים ילידי פלורידה
קטגוריה:מיאמי: אישים
קטגוריה:פוליטיקאים אמריקאים
קטגוריה:עורכי דין אמריקאים
קטגוריה:ראשי עיריית מיאמי
קטגוריה:אמריקאים שהופיעו ברשימת טיים 100 נקסט
קטגוריה:אמריקאים ממוצא קובני
קטגוריה:בוגרי בית הספר למשפטים באוניברסיטת פלורידה
קטגוריה:בוגרי אוניברסיטת פלורידה הבין-לאומית
קטגוריה:אמריקאים שנולדו ב-1977
הגלקסיה הננסית לווייתן

**הגלקסיה הננסית לווייתן** היא גלקסיה אליפסואידית ננסית שנמצאת בקבוצת הכוכבים לווייתן במרחק של כ-2.5 מיליון שנות אור ממערכת השמש ושייכת לקבוצה המקומית. הגלקסיה התגלתה בשנת 1999 על ידי אלן וייטינג, ג'ורג' הו ומייק אירווין שסרקו תמונות שצולמו על ידי טלסקופ שמידט וזיהו אזור שבו צפיפות הכוכבים גדולה ביחס לסביבה.

## מאפיינים
בניגוד לרוב הגלקסיות מסוגה, שמהוות גלקסיות לוויין של שביל החלב או של גלקסיית אנדרומדה, הגלקסיה הננסית לווייתן אינה קשורה לאף גלקסיה אחרת, בדומה ל, והגלקסיה הקרובה אליה ביותר היא ככל הנראה גלקסיית וולף-לונדמרק-מלוט שנמצאת במרחק זוויתי של כ-7 מעלות מדרום מזרח לה, אך המרחק ביניהן הוא של כ-815,000 שנות אור. הגלקסיה נמצאת כ-8 מעלות מצפון-מערב לכוכב דנב קאיטוס, אך לא ניתן לצפות בה בציוד חובבים.
גודלה הזוויתי של הגלקסיה הוא כ-5 דקות קשת שממרחקה שקול לקוטר של כ-3,580 שנות אור. מסתה מוערכת בכ- מסות שמש, כשליש אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 3 מיליון מעוצמת ההארה של השמש והמתכתיות של כוכבי הגלקסיה היא כאחוז בלבד מזאת של השמש, כך שכוכבי הגלקסיה הם זקנים יחסית לכוכבי שביל החלב; אין בה כמעט בכלל כוכבים שגילם קטן מ-8 מיליארד שנים וחלק ניכר מכוכביה הם ענקים אדומים זקנים.

## קישורים חיצוניים

* 

## הערות שוליים

קטגוריה:קבוצת הכוכבים לווייתן
לווייתן
לווייתן
חתיכה בהפתעה

**חתיכה בהפתעה** (באנגלית: **The Hot Chick**) הוא סרט קומדיה אמריקאי אשר יצא בשנת 2002. הסרט בוים על ידי הבמאי טום בריידי ומשחקים בו רייצ'ל מקאדמס ורוב שניידר.

הסרט עלה בדיסני+ לכבוד השקתה בישראל ב-16 ביוני 2022.

## עלילה
הסרט מתחיל בסצנה ממצרים העתיקה בה כלה מנסה לברוח מחתונה באמצעות עגילים אותה מעבירה למשרתה ולמעשה הן מחליפות גוף והכלה המיועדת בגופה אך מדובר במשרתת שעתידה להינשא.

משם ממשיכים לסצנה של היום, ג'סיקה ספנסר היא הנערה החתיכה והפופולרית ביותר בתיכון, אפריל היא חברתה הטובה של ג'סיקה והן מעודדות בנבחרת של בית ספר התיכון בו הן לומדות, יום אחד ג'סיקה עושה צחוק בבית ספר מנערה שמנה ומנערה מדת הוויקה, לאחר מכן היא וחברותיה הולכות לקניון, שם הם נכנסות לחנות אפריקאית, ג'סיקה מגלה בחנות שהעגיל שמוצא חן בעיניה אינו למכירה אז היא מחליטה לגנוב אותו.

זמן קצר אחרי זה אוליב, פושע בן שלושים, שודד תחנת דלק, ג'סיקה וחברותיה עוצרות שם עם מכוניתן והן חושבות שהוא עובד במקום, על מנת שלא יחשדו בו בעבירה הוא מתחיל לשרת אותם, לג'סיקה נופל בטעות אחד העגילים על הקרקע מחוץ למכונית ואוליב לוקח אותו, באותו ערב הוא שם את העגיל של ג'סיקה בביתו בעוד היא עונדת את העגיל השני שנותר לה, בוקר ג'סיקה ואוליב קמים בבוקר בגוף האחד של השני, דבר זה מדאיג בעיקר את ג'סיקה היות שהיא עמודת לקראת תחרות מעודדת וגם נשף סיום התיכון בא וקרב.

לאחר שג'סיקה מצליחה לשכנע את חברותיה להאמין לה שהיא אכן היא רק בגוף אחר הם עוזרות לה לברר אודות המקרה של חילופי הגוף, אחת מהם מוצא תמונה של העגיל במרשתת, כשהם חוזרות לחנות שהיו בה, המוכר בחנות מסביר לה איך העגיל עובד ואומר להם שהם חייבות למצוא את העגיל השני ואם לא השינוי יהיה לתמיד.

בזמן זה ג'סיקה גרה בסודיות אצל אפריל ומועסקת בגופו של אוליב בשתי עבודות, היא עובדת כגנן בביתה ובמסגרת זו הוריה מספרים לה על הבעיות בחיי הנישואים שלהם והיא עוזרת להם לחדש את חיי האהבה שלהם, היא גם מועסקת בעבודות תחזוקה בבית ספרה, במסגרת עבודתה היא נכנסת למלתחות של הבנים שם היא מרגלת אחר החבר שלה ביל והחבר של אפריל ג'ייק.

במקביל אוליב מנצל את גופה של ג'סיקה כדי להרוויח כסף מגברים כולל מבילי הנותן לו כסף וגם נותן לו את מכוניתו במחשבה שהוא ג'סיקה, ביום נשף הסיום, אחת מחברותיה של ג'סיקה רואה במהדורת החדשות בטלוויזיה את אוליב שודד גבר, היא הולכת לזירת הפשע ושם היא מוצאת כרטיס ביקור של המועדון בו אוליב עובד בריקוד על עמוד, היא מיידעת את ג'סיקה במידע שמצאה וחבורת הבנות הולכת למועדון זה, הם מוצאות את אוליב, ג'סיקה לוקחת ממנו את העגיל ושמה אותו עליה ביחד עם העגיל שהיה אצלה, כששני העגילים על אותו בן אדם, הגוף של שניהם מתחלף וחוזר למצב המקורי, הסרט מסתיים בטקס סיום בית הספר.

## קישורים חיצוניים

קטגוריה:סרטי 2002
קטגוריה:סרטי נעורים אמריקאיים
קטגוריה:סרטים על נשף הסיום
קטגוריה:ערכים שבהם תבנית בריטניקה אינה מתאימה
קטגוריה:סרטי האפי מדיסון
דידי בשישי

**דידי בשישי** היא תוכנית אירוח ישראלית המשודרת בערוץ רשת 13, בימי שישי, בהנחיית דידי הררי.

## היסטוריה
התוכנית עלתה לשידור בנובמבר 2017 לאחר פיצול ערוץ 2.

ב-6 במרץ 2018 פורסם כי ברשת החליטו להזמין עונה נוספת של התוכנית, בת 24 פרקים שתעלה לשידור בחודש מאי.

ב-25 במרץ 2018 נודע כי ברשת מתכננים להעביר את התוכנית לשעות הפריים טיים ביום שישי בערב, בשל הרייטינג הנמוך לרוב לו זוכה רצועה זו בימי שישי.

ב-18 בינואר 2019 שודרה התוכנית האחרונה. בערוץ הממוזג החליפה אותה שי בשידור.

ב 25 באוקטובר 2020 התפרסם ברשת כי התכנית צפויה לעלות מחדש בעתיד הקרוב. עם זאת, התוכנית לא חזרה לשידור נכון למרץ 2021.

## מבנה התוכנית
התוכנית כוללת שיחות עם אומנים וזמרים ישראלים שונים ומוקלטת בנוכחות קהל, שפעיל במהלך התוכנית והמנחה גם משוחח עם אנשים בקהל שמספרים את סיפוריהם.

## ראו גם

* הצנרת
* לפני החדשות
* העולם הבוקר

## קישורים חיצוניים
* 

* 
* 

## הערות שוליים

קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:רשת: תוכניות וסדרות
קטגוריה:דידי הררי
יוליוס פוצ'יק (מלחין)

**יוליוס פוּצ'יק** (בצ'כית: **Julius Fučík**; 18 ביולי 1872 – 25 בספטמבר 1916) היה מלחין צ'כי ומנצח בלהקות צבאיות. פוצ'יק היה מלחין פורה, עם מעל 400 מארשים, פולקות וואלסים שהלחין. מכיוון שרוב עבודתו הייתה עבור להקות צבאיות, הוא מכונה לפעמים גם "סוזה מבוהמיה".

כיום, המארשים שלו עדיין נשמעים כמוזיקה פטריוטית בצ'כיה. המוניטין שלו מוטל בעיקר על שתי יצירות: "המארש הפלורנטיני", הפופולרי ברוב אירופה, ו"כניסת הגלדיאטורים" , הידועה מאוד, לעיתים קרובות תחת הכותרת "רעם וברקים", כיצירה הכי מוכרת עבור ליצני קרקס.

פוצ'יק היה אחיו של זמר האופרה ונגן הבס קארל פוצ'יק ודודו של העיתונאי יוליוס פוצ'יק (הנושא את אותו השם), שנרצח על ידי המשטר הנאצי.

## ביוגרפיה
פוצ'יק נולד בעיר פראג שבבוהמיה, אז באימפריה האוסטרו-הונגרית. בעת היותו סטודנט למד לנגן על בסון, כינור ועל כלי הקשה שונים. לאחר מכן למד הלחנה תחת המלחין המפורסם אנטונין דבוז'אק.

בשנת 1891 הצטרף לצבא כמוזיקאי צבאי, וניגן בתחילה בקרמס. בשנת 1894 עזב פוצ'יק את הצבא, ושנה מאוחר יותר הפך למנצח מקהלת דניקה בעיר הקרואטית של סיסאק. במהלך הזמן הזה כתב פוצ'יק יצירות עבור מוזיקה קאמרית, בעיקר עבור קלרינט ובסון.

ב-1897 חזר לצבא, ובאותה שנה כתב את יצירתו המפורסמת ביותר, "כניסת הגלדיאטורים". ההתעניינות של פוצ'יק בהיסטוריה הרומית הובילה אותו לקרוא למארש שלו כך. ב-1910 שוכתבה "כניסת הגלדיאטורים" לגיליון מוזיקה עבור להקה קטנה תחת הכותרת "רעם וברקים". בגרסה הזו מוכרת היצירה, באופן אוניברסלי, עם ליצנים בקרקסים.

ב-1900 הועברה הלהקה לבודפשט, שם מצא פוצ'יק שמונה להקות המוכנות לנגן את היצירות שלו, אבל הוא עמד גם בפני יותר תחרות, כדי לקבל תשומת לב. כאשר היו עוד מוזיקאים לרשותו, החל פוצ'יק להתנסות בתעתיקים של יצירות תזמורתיות.

ב-1910 חזר פוצ'יק שוב לבוהמיה, המקום בו הפך למנהל התזמורת של הגדוד ה-92 של חיל-רגלים בבית טרזין באותו הזמן. הלהקה הייתה אחת הטובות באימפריה האוסטרו-הונגרית, ופוצ'יק סייר עימם בקונצרטים בפראג ובברלין, בהם הופיעו בפני קהל של למעלה מ-10,000 איש.
ממוזער|כניסת הגלדיאטורים, היצירה הכי מוכרת של יוליוס פוצ'יק. יצירה זו מוכרת ברחבי העולם.
ממוזער|המארש הפלורנטיני, מאת יוליוס פוצ'יק. בין יצירותיו המוכרות.
בשנת 1913 התיישב פוצ'יק בברלין ושם הקים להקה משלו וחברת פרסום מוזיקה כדי לשווק את יצירותיו. ההון שלו החל לדעוך עם פרוץ מלחמת העולם הראשונה. בעקבות המלחמה, כשלו עסקיו ופוצ'יק חלה. ב-25 בספטמבר 1916, נפטר יוליוס פוצ'יק בברלין בגיל 44. הוא נקבר בבית הקברות של וינוהראדי בפראג.

## קישורים חיצוניים

* 

## הערות שוליים

קטגוריה:מלחינים צ'כים
קטגוריה:מלחינים אוסטרים
קטגוריה:מנצחים צ'כים
קטגוריה:צ'כים שנולדו ב-1872
קטגוריה:צ'כים שנפטרו ב-1916
יחסי דרום אפריקה – זמביה

**יחס דרום אפריקה–זמביה** הם היחסים הדו צדדיים שבין **[[רפובליקת דרום אפריקה]]** לבין **[[זמביה|רפובליקת זמביה]]**. היחסים הדיפלומטיים בין שתי המדינות החלו ב-1992. שתי המדינות חברות בקהילת הפיתוח של דרום אפריקה.

## היסטוריה
מאז קבלת העצמאות של זמביה ב-1964 ועד לשנת 1990, לא התקיימו יחסים דיפלומטיים בין שתי המדינות. זמביה תמכה בביטול האפרטהייד בדרום אפריקה, וגם סייעה במלחמה נגד המורדים. בשנות ה-80 המאוחרות, סיפקה זמביה מקלט למנהיגי הקונגרס הלאומי האפריקני, שמרכזו היה בלוסקה. לאחר סיום האפרטהייד, השתפרו היחסים בין המדינות, דבר שהוביל למספר ביקורים של מנהיגי שתי המדינות.

נשיא זמביה קנת קאונדה ביקר בדרום אפריקה בפעם הראשונה בפברואר 1992, באותה שנה, כוננו שתי המדינות את היחסים הדיפלומטיים ביניהן ולאחר מכן החלו לדון על קשרי הסחר ביניהן. ב-1993 ביקר בלוסקה נשיא דרום אפריקה דה קלרק. ב-1994 המשיכה דרום אפריקה להיות המקור החשוב ביותר ליבוא של זמביה, בעיקר של מכונות ומוצרים שונים.

## יחסיים כלכליים
בשנת 2015, היקף הסחר מזמביה לדרום אפריקה היווה 7.7% מכלל היצוא של המדינה. היקף הסחר מדרום אפריקה לזמביה היוו 31% מכלל הייצוא של המדינה, מה שהופך את דרום אפריקה לשותפה כלכלית של זמביה. זמביה מייצאת בעיקר מוצרי חקלאות ותעשייה כגון אורז, בוטנים, ירקות, כותנה, כימיקלים ועוד. דרום אפריקה מייצאת בעיקר מוצרי תעשייה כגון פלטינה, זהב ועוד. בתחילת שנות ה-2000, השקיעה חברת המלונות סאן אינטרנשיונל הדרום אפריקאית, כ-56 מיליון דולר בזמביה על מנת לבנות את מלון זאמבזי סאן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הייוורד

**הייווֹרד** (**Hayward**) הוא שם פרטי ושם משפחה אנגלי.

קטגוריה:שמות משפחה
לואי הראשון, דוכס בורבון

**לואי הראשון, דוכס בורבון** (בצרפתית: **Louis Ier de Bourbon**; 1279 - 29 בינואר 1341), היה נכדו של לואי התשיעי, מלך צרפת, ודוכס בורבון הראשון משנת 1327 עד מותו.

## ביוגרפיה
לואי נולד בשנת 1279, לרובר, רוזן קלרמון ולביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר. בשנת 1268 קיבל אביו את התואר "רוזן קלרמון", אשר הועבר ללואי לאחר מות אביו בשנת 1317.

לואי לחם בקרב דורבנות הזהב (1302) ובקרב מונס-אן-פוול (1304) בצד המובס, אך הצליח להימלט ללא פגע. בשנת 1310 התחתן לואי עם מארי דה אבסן, בתם של יאן השני, רוזן הולנד ופיליפה מלוקסמבורג, ובאותה שנה הוא הפך לגראן שאמברה של צרפת. בשנת 1327 שכנע אותו שארל הרביעי, מלך צרפת להחליף את רוזנות קלרמון בעד העיר של לה מרשה, והעניק לו את התואר דוכס בורבון. עם זאת, רוזנות קלרמון הוחזרה אליו על ידי פיליפ השישי, מלך צרפת בשנת 1331. הוא היה שייך למעגל הקטן של היועצים המהימנים של פיליפ השישי.

לואי היה קצת לא יציב מבחינה נפשית, ובמיוחד סבל מהתפרצות עצבים. נראה כי התכונה הייתה תורשתית, שכן גם נכדתו ז'אן מבורבון, בנה, שארל השישי, מלך צרפת, ונכדו של שארל, הנרי השישי, מלך אנגליה, כולם סבלו מסימפטומים דומים. ב-29 בינואר 1341 מת לואי, ובנו פייר הראשון, דוכס בורבון ירש את תאריו.

לואי הוא האב הקדמון של מלכי נווארה (1572–1830), מלכי צרפת (1589–1848), מלכי שתי הסיציליות (1735–1860), דוכסי פארמה (1748–1796 ו-1847–1859), הדוכסים הגדולים של לוקסמבורג (1964 עד היום) ומלכי ספרד (1700 עד היום).

## משפחתו
[ממוזער| 150px|ביאטריס מבורבון מלכת בוהמיה ב[בזיליקת סן-דני]]
בשנת 1310 התחתן לואי עם מארי דה אבסן, בתם של יאן השני, רוזן הולנד ופיליפה מלוקסמבורג, ממנה נולדו לו 8 ילדים:
* פייר הראשון, דוכס בורבון (1311–1356), התחתן עם איזבל מוולואה, דוכסית בורבון
* ז'ואנה דה בורבון (1312–1402), התחתנה עם גיגה השביעי, רוזן פורז
* מרגריט דה בורבון (1313–1362), התחתנה עם ז'אן השני דה סאלי, ולאחריו התחתנה עם אוטין דה ורמייל
* מארי מבורבון, נסיכת אכאיה (1315–1387), התחתנה עם גאי לזיניאן, ולאחריו התחתנה עם רובר, נסיך טאראנטו
* פיליפ דה בורבון (1316–1327)
* ז'אק דה בורבון (1318)
* ז'אק הראשון, רוזן לה מרשה (1319–1362)
* ביאטריס מבורבון, מלכת בוהמיה (1320–1383), התחתנה עם יוהאן, מלך בוהמיה, ולאחריו התחתנה עם אודס השני דה גראנסי

בנוסף מפילגשו ז'אן דה-בורבון-לנסי, דאם דה קלסי, היו לו כמה ילדים:
* "N" (הבת הבכורה), התחתנה עם ז'ראר דה שאטיון-א-באזואה
* ז'אן (1297–1375)
* גי (בשנים 1299–1349)
* ז'נט, התחתנה עם גישאר דה קסטלו

## אילן יוחסין

## קישורים חיצוניים

* 

קטגוריה:בית בורבון
קטגוריה:ילידי 1279
קטגוריה:נפטרים ב-1341
אנדופורה

בבלשנות, **אֶנְדוֹפוֹרָה** (בעברית: **אִזְכּוּר פְּנִים**) היא רכיב במשפט או בפסקה המתייחס לרכיב אחר באותו טקסט. הדבר אליו מתייחסת האנדופורה נקרא הקודמן והוא לרוב מקדים את האנדופורה במשפט. למשל במשפט "הזמרת איפרה את עצמה" האנדופורה "עצמה" מתייחסת לקודמן "הזמרת". המילה היא הלחם בסיסים מיוונית של "אנדו": בתוך, "אנפורה": לשאת-אחורה. זאת להבדיל מ"אֶקְסוֹפוֹרָה" (בעברית: **אזכור חוץ**; תצורת המילה ביוונית: "אקסו" – בחוץ) שמתייחסת לצירוף מילים חיצוני למשפט. למשל במשפט "הזמרת איפרה אותו" האקסופורה "אותו" מתייחסת לצירוף שאינו נמצא במשפט - אלא הוזכר או יוזכר במשפט אחר, או שהוא ברור מההקשר.

מקובל להבחין בין שלושה סוגים של אנדופורה:
* **[[אנאפורה]]** (ביוונית לשאת-אחורה) - האנאפורה הבלשנית (להבדיל מהרטורית שהיא אמצעי ספרותי) היא אנדופורה המתייחסת לקודמן המופיע **לפניה** במשפט. כמו ב"הזמרת איפרה את עצמה".
* **קטפורה** (ביוונית לשאת-למטה) - הקטפורה מתייחסת לקודמן המופיע **אחריה**. למשל ב"אחרי שהיא קמה, דיאנה החלה להתכונן לשיר" - המילה "היא" היא קטפורה ל"דיאנה". קטפורה משמשת לעיתים כאמצעי רטורי לבניית מתח - כמו ב "היא גדולה! היא ענקית! היא דיאנה שלנו!". או "אני באמת מאמין בזה. היא יכולה לנצח." (כאן "בזה" היא קטפורה למשפט הבא אחר כך).
* **[[התייחסות עצמית]]** - כמו במשפט "זהו משפט בעל חמש מילים".

פעמים רבות משתמשים במונח אנאפורה במשמעות כללית יותר הכוללת גם את המקרים של קטפורה. בכל מקרה, בדרך כלל האנדופורה היא מילה כללית יותר מהקודמן. למשל
* במשפט "התווים שהמנצחת נתנה לה לא היו נכונים והסולנית שמה אותם בצד": "אותם" היא אנאפורה ל"תווים", ו"לה" היא קטפורה ל"הסולנית".

## דוגמאות
[שמאל|ממוזער|210x210 פיקסלים|"ברגע שהיא התחילה לשיר, המוכשרת הזאת כבשה את האולם": "היא" היא קטפורה ל"המוכשרת". (תמונה של [דיאנה דאמראו בהופעה)]]
* "ברגע שהיא התחילה לשיר, המוכשרת הזאת כבשה את האולם": "היא" היא קטפורה לקודמן "המוכשרת" שהוא שם תואר במקרה זה.
* "היא עשתה זאת! היא ניצחה!": "זאת" היא קטפורה לקודמן "ניצחה" שהוא פועל במקרה זה.
* "נתנו לה פרחים ומדליה. המדליה הייתה מזהב.": "המדליה" היא אנאפורה מסוג שם עצם לקודמן "מדליה".

לדוברי השפה יש אינטואיציה מתי פרשנות המילה כאנאפורה היא הכרחית להבנתו, מתי היא אפשרית אך לא מהווה את הפרשנות היחידה, ומתי היא לא אפשרית. לדוגמה
* במשפט "הזמרת איפרה את עצמה": הפרשנות היחידה ל"עצמה" היא כאנאפורה.
* במשפט "השופט הביא חוברת. היא הייתה גדולה.": אפשר לפרש את "היא" כאנאפורה ל"חוברת", או כאקסופורה - אולי לזמרת.
* המשפט "כל שופט הביא חוברת. היא הייתה גדולה." נשמע מוזר קצת אם מפרשים את "היא" כאנאפורה, וסביר יותר שמדובר באקסופורה לדבר שאינו מובן למי שרק שמע חלק זה של השיחה.

## הערות שוליים

קטגוריה:בלשנות
קטגוריה:סמנטיקה
קטגוריה:תחביר
נטע כנעני

**נטע כנעני** (נולדה ב-18 בנובמבר 1956) היא כדורסלנית עבר ישראלית. היא הייתה "מלכת הסלים" בליגת הכדורסל הנשים הבכירה בישראל במשך שבע שנים ברציפות. בשנת 1975 הוכתרה כמלכת הסלים של אליפות אירופה שנערכה בוויגו, ספרד.

## ביוגרפיה
כנעני נולדה בקיבוץ גבת והחלה לשחק כדורסל בקבוצת הקיבוץ בגיל 9. למדה בבית הספר היסודי בקיבוץ ובביה"ס התיכון "העמק המערבי" בקיבוץ יפעת. שיחקה בנבחרת בית הספר, שזכתה פעמיים באליפות בתיה"ס והוכתרה כשחקנית המצטיינת באותן שנים. 
שרתה בצה"ל כמדריכת אימון גופני בנח"ל (1974 – 1976), ושיחקה בנבחרת הנח"ל כדורסל וכדורעף. לאחר שחרורה יצאה לשנת שירות של התנועה הקיבוצית ולאחר מכן למדה פיזיותרפיה במכון וינגייט.

כנעני הייתה שחקנית נבחרת הנערות מגיל 11 (1967 – 1975), השתתפה ב-3 אליפויות אירופה והוכתרה כמלכת הסלים באליפות אירופה בויגו – ספרד (1975). בגיל 14 הצטרפה לנבחרת הנשים (1971 – 1980) והייתה צעירת הכדורסלניות בקדם אליפות אירופה בבארי איטליה (1972). הייתה קפטן נבחרת הנערות (1972 – 1975) והנשים (1977 – 1979).

כנעני שיחקה בקבוצות הבאות:
* הפועל קישון (1966 – 1974).
* הפועל חיפה (1974-5, 1977 – 1979)
* הפועל תל אביב (1975/76)
* אליצור ת"א (1976/77)
* מכבי תל אביב (1979/80)

כנעני זכתה בגביע המדינה עם אליצור ת"א בעונת 7–1976 וזכתה באליפות אוסטרליה בשנת 1981 עם קבוצת ST. KILDA.
פרשה בגיל 37 (1993) עקב פציעה.

## קישורים חיצוניים
* 

## הערות שוליים

קטגוריה:גבת: אישים
קטגוריה:כדורסלניות נבחרת ישראל
קטגוריה:כדורסלניות הפועל חיפה
קטגוריה:כדורסלניות אליצור תל אביב
קטגוריה:בוגרות תיכון אזורי העמק המערבי
קטגוריה:בוגרי תיכון אזורי העמק המערבי
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:ישראליות שנולדו ב-1956
קטגוריה:ישראלים שנולדו ב-1956